Komission asetus (EY) N:o 2302/2003, annettu 29 päivänä joulukuuta 2003, sokerin sekä AKT/MMA- ja EY/MMA-alkuperäkumulaatiota soveltaen saatujen sokerin ja kaakaon sekoitusten tuontitodistusten myöntämistä koskevista yksityiskohtaisista säännöistä annetusta asetuksesta (EY) N:o 192/2002 poikkeamisesta



Virallinen lehti nro L 342 , 30/12/2003 s. 0004 - 0004



Komission asetus (EY) N:o 2302/2003, annettu 29 päivänä joulukuuta 2003, sokerin sekä AKT/MMA- ja EY/MMA-alkuperäkumulaatiota soveltaen saatujen sokerin ja kaakaon sekoitusten tuontitodistusten myöntämistä koskevista yksityiskohtaisista säännöistä annetusta asetuksesta (EY) N:o 192/2002 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen 2001/822/EY(1) ja erityisesti sen liitteessä III olevan 6 artiklan 4 kohdan, sekä katsoo seuraavaa: (1) Komission asetuksessa (EY) N:o 192/2002(2) säädetään yhdistetyn nimikkeistön 17 ryhmään ja CN-koodeihin 1806 10 30 ja 1806 10 90 kuuluville tuotteille myönnettäviä tuontitodistuksia koskevista yksityiskohtaisista säännöistä AKT/MMA- ja EY/MMA-alkuperäkumulaation osalta. (2) Euroopan unioni laajentuu 1 päivänä toukokuuta 2004. Sen vuoksi vuonna 2004 olisi poikettava mainitussa asetuksessa säädetystä hakemusten jättämisaikataulusta, jotta uusien jäsenvaltioiden talouden toimijat voisivat osallistua kyseisten tuotteiden maahantuontiin heti liittymispäivästä lähtien. Samasta syystä olisi päätettävä ensimmäistä hakemusten jättöaikaa varten 1 päivänä tammikuuta 2004 käytettävissä oleva enimmäismäärä, joka vastaa kolmasosaa neuvoston päätöksen 2001/822/EY liitteessä III olevan 6 artiklan 4 kohdan toisessa alakohdassa säädetystä määrästä, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 192/2002 3 artiklan 2 kohdassa säädetään, tuontitodistushakemusten on vuonna 2004 koskettava hakemusten tammikuun jättöajan osalta vähintään 25:tä tonnia, mutta enintään tämän asetuksen 3 kohdassa vahvistettua määrää ja hakemusten myöhempien jättöaikojen osalta käytettävissä olevaa määrää. 2. Poiketen siitä, mitä asetuksen (EY) N:o 192/2002 6 artiklan 1 kohdassa säädetään, vuonna 2004 todistushakemukset on jätettävä jäsenvaltion toimivaltaisille viranomaisille tammikuun, toukokuun, heinäkuun ja lokakuun ensimmäisten viiden työpäivän aikana. 3. Poiketen siitä, mitä asetuksen (EY) N:o 192/2002 6 artiklan 3 kohdassa säädetään, vuonna 2004 sovelletaan seuraavaa sääntöä: jos tammikuun 2004 ensimmäisinä viitenä työpäivänä jätetyt todistushakemukset johtavat 9333 tonnin määrän saavuttamiseen tai ylittämiseen, komissio vahvistaa kymmenen työpäivän kuluessa viimeisen todistushakemusten jättöpäivästä yhdenmukaisen vähennyskertoimen sovellettavaksi kaikkiin jätettyihin hakemuksiin. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 2003. Komission puolesta Franz Fischler Komission jäsen (1) EYVL L 314, 30.11.2001, s. 1. (2) EYVL L 31, 1.2.2002, s. 55.